25. juuni

25. juuni on Gregoriuse kalendri 176. (liigaastal 177.) päev. Juliuse kalendri järgi 12. juuni (1901–2099).

 Sündmused 
Eestis

 1837 – Järvamaal asutati Ataste vallakooliõpetajate seminar.
1897 – Tartu ülikooli hakati lubama vaimulike seminaride kasvandikke.
 1900 – toimus Tartu-Riia jalgrattavõistlus, mille pikkus oli 226 versta (u 241 km).ESBL veebis  (vaadatud 29.12.2014)
1910 – Tallinnas algas 27. juunini kestnud VII üldlaulupidu.
 1910 – Paldiski sadamas peatus keisri laev Põhjatäht. Nikolai II tütred kohtusid Paldiskisse toodud Tallinna Niguliste ja Oleviste kirikukooli õpilastega.
1936 – Sõjaringkonnakohus mõistis viis noorsotsialisti vanglasse ja sunnitööle.Noorsotsialistide põrandaalune töö. Rahvaleht, 26. juuni 1936, nr. 73, lk. 3.
1939 – Tahkurannas avati Konstantin Pätsi ausammas.
1989 – Tahkurannas taasavati Konstantin Pätsi ausammas.

Maailmas

1645 – 60 000 Osmani sõduri maabumisega Chaniá lähedal algas Kreeta sõda Veneetsia vabariigi ja Osmanite riigi vahel.
1876 – Alexander Graham Bell demonstreeris Philadelphia maailmanäitusel Pennsylvania osariigis esimest korda avalikult telefoni.
1941 – Nõukogude lennukid pommitasid Soome linnu ja lennuvälju. Seejärel raadios esinedes tõdes Soome peaminister Jukka Rangell, et Soome on jälle Nõukogude Liiduga sõjas.
1950 – Põhja-Korea tungis Lõuna-Koreale kallale. Algas Korea sõda.http://www.history.com/topics/korean-war
1967 – BBC saade "Our World" kanti esimese saatena satelliitside vahendusel üle maailma. Kanti üle ka spetsiaalselt selle saate jaoks tellitud biitlite laul "All You Need Is Love".
1975 – Mosambiik iseseisvus Portugalist.
1991 – Horvaatia ja Sloveenia kuulutasid end iseseisvaks. Märtsis oli alanud Horvaatia iseseisvussõda ning 27. juunil vallandus Kümnepäevane sõda Sloveenias.
1993 – Leedus võeti rahaühikuna kasutusele Leedu litt.

 Sündinud 

1903 – George Orwell, Briti kirjanik
1912 – Heldur Tõnisson, eesti ettevõtja
1919 – Ralf Parve, eesti kirjanik
1926 – Ingeborg Bachmann, Austria kirjanik
1950 – Kersti Unt, eesti kirjandusteadlane ja tõlkija
1960 – Gerda Kull-Kordemets, eesti kultuuriajakirjanik
1963 – George Michael, laulja
1970 – Erki Nool, eesti kümnevõistleja
1975 – Albert Costa, hispaania tennisist
 1975 – Vladimir Kramnik, vene maletaja
 1975 – Kiur Aarma, eesti ajakirjanik ja filmiprodutsent
1979 – Marko Albert, eesti triatlonist

 Surnud 

1533 – Mary Tudor, Prantsusmaa kuninganna, Suffolki hertsoginna
1673 – Charles de Batz-Castelmore, Artagnani krahv, Prantsuse sõjaväelane ("d'Artagnan")
1914 – Georg II, Sachsen-Meiningeni hertsog
2009 – Farrah Fawcett, USA näitleja
 2009 – Michael Jackson, USA poplaulja
2010 – Kalev Kesküla, eesti kirjanik, kultuuriajakirjanik ja kriitik
2019 – Eerik-Juhan Truuväli, eesti jurist, õigusteadlane ja õiguskantsler
2022 – Raul Tammet, eesti filmi- ja teatrilavastaja

 Pühad 
...
 Nimepäev 
 Eestis – Inna, Lenna, Linda

 Ilmarekordid 
...

 Viited 

Juuni 25